Návrh na zrušenie úlohy č. 20 v mesiaci október z Plánu legislatívnych úloh vlády Slovenskej republiky na II. polrok 2012

Na základe Plánu legislatívnych úloh vlády Slovenskej republiky na II. polrok 2012, schváleného uznesením vlády Slovenskej republiky č. 299 z 27. júna 2012, mal Úrad geodézie, kartografie a katastra Slovenskej republiky (ďalej len „úrad“) predložiť na rokovanie vlády Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov (ďalej len „návrh zákona“).

Návrh na zrušenie

Číslo úlohy:	úloha č. 20 v mesiaci október z Plánu legislatívnych úloh vlády Slovenskej republiky na II. polrok 2012
Názov úlohy:	návrh zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov
Predkladateľ:	predsedníčka Úradu geodézie, kartografie a katastra Slovenskej republiky
Termín splnenia úlohy: 	október 2012, listom predsedu vlády Slovenskej republiky č. 9083/2012/KPV zo dňa 27. septembra 2012 predseda vlády Slovenskej republiky súhlasil s predĺžením termínu splnenia úlohy do 30. novembra 2012 a listom predsedu vlády Slovenskej republiky č. 10234/2012/KPV zo dňa 28. novembra 2012 predseda vlády Slovenskej republiky opätovne súhlasil so zmenou termínu splnenia úlohy do 31. decembra 2012
Odôvodnenie zrušenia:	Návrh zákona bol od 23. októbra 2012 do 13. novembra 2012 predmetom medzirezortného pripomienkového konania.	
V rámci vyhodnocovania vznesených pripomienok sa uskutočnili rozporové konania, predmetom ktorých bolo prerokovanie zásadných pripomienok, z ktorých jednou bola aj hromadná pripomienka verejnosti.
Vzhľadom na závažnosť vznesených pripomienok, ktoré podstatným spôsobom menia návrh zákona, a množstvo pripomienok nad rámec predloženej novely zákona, je potrebné návrh zákona opätovne prepracovať a odstrániť rozpory, ktoré sa nepodarilo v rámci rozporových konaní odstrániť.
Po vypracovaní nového návrhu zákona, bude tento predmetom medzirezortného pripomienkového konania.
Na základe uvedeného žiadame úlohu zrušiť.